യുവകവി ആര്.കെ. അട്ടപ്പാടിയെ അനുമോദിച്ചു അഗളി : ഡോ. ഷാനവാസ് മേമ്മോറിയല് റീഡിംഗ് കോര്ണറിന്റെയും ജില്ലാ ലൈബ്രറി കൗണ്സിന്റെയും ആഭിമുഖ്യത്തില് അട്ടപ്പാടി കോട്ടത്തറ ട്രൈബല് സ്പെഷ്യാലിറ്റി ആശുപത്രിയില് വച്ച് യുവകവി ആര്.കെ. അട്ടപ്പാടിയെ ആദരിച്ചു. ജില്ലാ ലൈബ്രറി കൗണ്സിലിന്റെ അനുമോദന ഫലകം അട്ടപ്പാടി ട്രൈബല് ഹെല്ത്ത് നോഡല് ഓഫീസര് ഡോ. പ്രഭുദാസ് യുവ കവിക്ക് കൈമാറി. ജില്ലാ ലൈബ്രറി കൗണ്സില് പ്രസിഡന്റ് പി. നാരായണദാസ്, സെക്രട്ടറി പി.എന്. മോഹനന് ആശംസകള് നേര്ന്നു. ജില്ലാ ലൈബ്രറി കൗണ്സില് അംഗം എസ്.എസ്. കാളിസ്വാമി, ഡോ. ഷാനവാസ് മെമ്മോറിയല് റീഡിംഗ് കോര്ണര് ലൈബ്രറി സെക്രട്ടറി നിഖില് എം. ഇസെഡ്, ഹെഡ് നഴ്സ്, ആശുപത്രി ജീവനക്കാര് എന്നിവര് പങ്കെടുത്തു. ലാബ് ഇന് ചാര്ജ് റോഷന് നന്ദി അറിയിച്ചു.